Rainbow Six Siege har flere forskjellige grunnpakker en nybegynner kan skaffe seg. Grunnspillet (engelsk, «base game») gir en spiller tilgang til ti operatører på hver side. Disse operatørene er angriperne Ash, Thermite, Twitch, Montagne, Blitz, IQ, Sledge, Thatcher, Glaz og Fuze, og forsvarerne Pulse, Castle, Doc, Rook, Bandit, Jäger, Smoke, Mute, Kapkan og Tachanka, samt en figur uten noen egenskaper eller evner, Recruit. De andre opplåsbare operatørene er kategorisert inn i forskjellige årstall, og er tilgjengelige gjennom enkeltkjøp av operatørene med mikrotransaksjoner eller spillvaluta tjent opp gjennom spillrundene, eller kjøp av forskjellige utgaver (engelsk, «editions»), som låser opp forskjellige kategorier av operatører basert på når de ble utgitt.